Diari Oficial de la Generalitat Valenciana


Sumari del DOGV 9651, del 31-07-2023 (2023/8003)

RESOLUCIÓ d'11 de juliol de 2023, de la directora general d'Innovació Educativa i Ordenació, de concessió de subvencions per a finançar el foment d'activitats de participació, associació i formació de l'alumnat de persones adultes (FPA), realitzades per les associacions d'alumnat d'FPA de centres docents no universitaris sostinguts amb fons públics de la Generalitat, i les seues federacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9651

Data del DOGV
:   31-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8003


Data del document
:   11-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ d'11 de juliol de 2023, de la directora general d'Innovació Educativa i Ordenació, de concessió de subvencions per a finançar el foment d'activitats de participació, associació i formació de l'alumnat de persones adultes (FPA), realitzades per les associacions d'alumnat d'FPA de centres docents no universitaris sostinguts amb fons públics de la Generalitat, i les seues federacions. [2023/8003]  
  
Per l'Ordre 29/2016, de 17 de juny, de la Conselleria d'Educació, Investigació, Cultura i Esport, es van aprovar les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions (DOGV 7809 / 20.06.2016).   
L'article 3 de l'esmentada ordre disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per una resolució de l'òrgan competent i publicada en el Diari Oficial de la Generalitat Valenciana i que cada convocatòria determinarà el col·lectiu al qual va destinada la subvenció corresponent.  
Per la Resolució de 29 de març de 2023, de la Conselleria d'Educació, Cultura i Esport (DOGV 9579, 20.04.2023), es van convocar subvencions per a finançar el foment d'activitats de participació, associació i formació de l'alumnat de persones adultes (FPA), realitzades per les associacions d'alumnat d'FPA de centres docents no universitaris sostinguts amb fons públics de la Generalitat, i les seues federacions,  
  
D'acord amb l'apartat resolutiu segon de la convocatòria, l'import global màxim destinat a les subvencions a què es refereix aquesta convocatòria és de 15.000 euros. La quantitat esmentada es finançarà a càrrec de la línia de subvenció S8259000, de l'aplicació pressupostària 89.11.37.260.91, capítol IV, prevista en la Llei 9/2022, de 30 de desembre, de pressupostos de la Generalitat per a l'exercici 2023.  
  
En atenció als seus respectius àmbits de representació i d'acció territorial, es realitza un repartiment entre associacions i federacions d'associacions, a fi d'assegurar les dotacions necessàries per al correcte funcionament i activitat d'aquestes. Això fa que el repartiment de la línia de subvenció siga:  
a) Per a les associacions d'alumnes d'FPA, 5 subvencions de 2.500 euros, amb un import total de 12.500 euros.  
b) La resta de l'import total de la subvenció, que puja a 2.500 euros, es destinarà a les federacions d'associacions d'alumnes d'FPA.  
  
En el cas que les sol·licituds admeses no cobrisquen l'import total assignat per a un dels subapartats assenyalats, l'import romanent podrà ser incorporat a l'altre subapartat.  
D'acord amb l'article 8 de l'Ordre 29/2016, de 17 de juny, i de l'apartat resolutiu seté de la Resolució de 29 de març de 2023, es va publicar en la web de la Conselleria d'Educació, Cultura i Esport https://ceice.gva.es/va/web/madres-padres-alumnos/subvenciones i en la seu electrònica de la Generalitat, https://sede.gva.es, les relacions d'entitats sol·licitants que havien estat admeses (annex I), les que havien d'esmenar determinats aspectes de la sol·licitud presentada (annex II) i les que havien estat excloses (annex III), per tal que les entitats que s'indiquen en l'annex II així com les entitats que s'havien omés per no figurar en les relacions d'admesos (annex I) ni exclosos (annex III) esmenaren la falta i/o adjuntaren els documents que s'indicaven en el requeriment, en el termini de 10 dies hàbils des de la publicació del requeriment.  
  
Tal com preveuen els articles 11 de l'ordre de bases i l'apartat resolutiu huité de la convocatòria, l'avaluació de les sol·licituds de concessió de subvencions ha sigut realitzada per la comissió avaluadora constituïda a l'efecte, que, després de l'estudi i revisió de la totalitat de sol·licituds presentades, ha emés el corresponent informe, que conté la puntuació obtinguda per cada una de les sol·licituds admeses. Així mateix, comprén la relació de sol·licituds que no han sigut valorades per considerar que concorren en aquestes motius per al seu desistiment o exclusió.   
Per a la valoració de les sol·licituds s'han aplicat els criteris assenyalats en l'apartat resolutiu nové de la resolució de convocatòria i en l'Ordre 29/2016.  
Finalment, de conformitat amb el que es preveu en l'apartat resolutiu onze de la convocatòria i en l'article 12 de l'ordre de bases reguladores, i en vista de l'informe emés per la comissió avaluadora, la Subdirecció General d'Innovació i Qualitat Educativa ha elevat a aquesta direcció general la proposta de resolució per a la concessió d'aquestes subvencions, que van ser convocades mitjançant la Resolució de 29 de març de 2023.  
En vista de tot això, per delegació de la consellera d'Educació, Cultura i Esport, resolc:  
  
Primer  
Donat que no s'ha presentat cap sol·licitud de federacions d'associacions d'alumnat d'FPA i, fent us de l'habilitació que preveu el punt 2 de l'apartat resolutiu segon de la resolució de convocatòria, s'acorda que el romanent de 2.500,00 euros destinat a les federacions d'associacions d'alumnat d'FPA acresca l'import global màxim destinat a les associacions d'alumnat d'FPA. D'aquesta forma, l'import global màxim a repartir entre les associacions d'alumnat d'FPA ascendeix a 15.000,00 euros i es concediran 6 subvencions de 2.500,00 euros a cadascuna d'aquestes.  
  
Segon  
Concedir amb càrrec a l'aplicació pressupostària 24.96.83.172.55, línia de subvenció S8259000, de la Conselleria d'Educació, Cultura i Esport, subvencions per import global de 15.000,00 euros, distribuïts entre les 6 associacions d'alumnat d'FPA que s'indiquen a continuació, per un import individualitzat de 2.500,00 euros a cadascuna d'aquestes; de la qual cosa resulta una quantitat total de 15.000,00 euros i un romanent de 0,00 euros.  
Tercer  
Desestimar les sol·licituds presentades per les associacions d'alumnat d'FPA que figuren a continuació, per les causes que s'hi indiquen.  
  
Motiu de no concessió/exclusió:  
1. La sol·licitud telemàtica no ha sigut presentada amb el certificat digital d'entitat o del seu representant legal (articles 5 i 14 de la Llei 39/2015, d'1 d'octubre, del procediment administratiu comú de les administracions públiques).  
2. Esmena incorrecta: no ha tramitat o ha tramitat de forma incorrecta la sol·licitud d'alta/modificació de les dades personals identificatives i bancàries de l'entitat sol·licitant mitjançant el tràmit automatitzat - PROPER (article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022).  
3. L'entitat sol·licitant no està inscrita, a 20.04.2023 (data de publicació de la Resolució de convocatòria en el DOGV), en el cens de confederacions, federacions i associacions d'alumnes de centres docents no universitaris de la Comunitat Valenciana a què es refereix l'Ordre de 2 de agost de 1998 (DOGV Núm. 886 / 18.08.1988)  
4. S'entén desistida de la petició per no respondre al requeriment d'esmena (article 68 de la Llei 39/2015, d'1 d'octubre, del procediment administratiu comú de les administracions públiques).  
  
Quart  
El termini de justificació de les subvencions concedides serà de 15 dies hàbils, a comptar des de l'endemà de la publicació de la resolució definitiva en la web de la Conselleria d'Educació, Cultura i Esport https://ceice.gva.es/va/web/madres-padres-alumnos/subvenciones i en la seu electrònica de la Generalitat, https://sede.gva.es.  
  
Les associacions beneficiàries d'aquestes subvencions hauran de complir les obligacions i normes de justificació previstes en l'Ordre 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'aquestes subvencions (DOGV 7809, 20.06.2016), així com en la Resolució de 29 de març de 2023, de la Conselleria d'Educació, Cultura i Esport (DOGV 9579, 20.04.2023), de convocatòria de les esmentades subvencions.  
  
Cinqué  
Es lliurarà el 100 % de la subvenció una vegada publicada la resolució de concessió i amb caràcter previ a la presentació de la justificació d'acord amb l'exempció aprovada en l'article 44, apartat 2, paràgraf i), de la Llei de pressupostos per a l'exercici 2023 per a aquestes subvencions. Així mateix, i d'acord amb l'apartat 18, paràgraf p), del mateix article, les entitats beneficiàries de les ajudes concedides queden exemptes de l'obligació de prestar les garanties previstes per l'article 171, apartat 5, paràgraf f), de la Llei d'Hisenda Pública i Subvencions.  
  
No podrà realitzar-se el pagament de la subvenció quan el beneficiari no es trobe al corrent en el compliment de les seues obligacions tributàries i amb la Seguretat Social o siga deutor per resolució de procedència de reintegrament.  
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos a comptar des de l'endemà de la publicació d'aquella, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes computat en els mateixos termes, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que estimen pertinent.  
  
València, 11 de juliol de 2023.- La directora general d'Innovació Educativa i Ordenació (p. d. Resolució de 13 d'abril de 2022, del conseller d'Educació, Cultura i Esport (DOGV 328 / 29.04.2022): Reis Gallego Perales.